
Nu am incercat o statistică a specta- 
colelor Shakespeare care s-au jucat în 
ultimii zece ani la noi, dar numai din 
amintire se pot cita cel puţin douăzeci 
de montări diferite. Cele mai deosebite 
moduri de a gindi şi a pune în scenă 
au coexistat sau şi-au urmat, la răstimp 
de ciţiva ani, reluind citeodată aceeaşi 
piesă pe aceeași scenă — cum s-a în- 
timplat cu comedia Cum vă place la 
Teatrul „Lucia Sturdza Bulandra“. In- 
terpreți de toate virstele, de la maeştrii 
care au dominat distribuțiile unor spec- 
tacole de răsunet pină la primele în- 
cercări ale unor actori tineri sau foarte 
tineri, care se apropie abia acum de 
marele repertoriu shakespearean, deco- 
ruri şi modalităţi plastice diverse, ati- 
tudini cit se poate de variate s-au 
înfățișat publicului. Este firesc să fo- 
losim prilejul festiv al cvadricentena- 
rului pentru a încerca nu doar o reca- 
pitulare, ci un inceput de clarificare. 


Ce sensuri se pot desprinde din in- 
cercările de pină acum? Ce trebuie să 
reținem şi să căutăm a dezvolta? Între- 
bările se pot formula şi mai precis: 
se poate defini, cît de cît exact, ceea 
ce așteptăm astăzi de la o montare cu 
un text shakespearean? Ce calităţi tre- 
buie să aibă un spectacol pentru a 
merita titlul laudativ de „contempo- 
ran“ ? Ce definește un spectacol Sha- 
kespeare de factură veche? 

A pune astfel problema nu înseamnă 
deloc a privi fără respect în urmă. 
Cind Jean Vilar afirmă, în meditaţiile 


isale despre tradiția teatrală, că acum 
f citeva decenii publicul mergea la tra- 


gediile clasice pentru „a asculta un 
solo“ şi că, de fapt, tragedia clasică 
nu poate fi deloc identificată cu-o 
piesă de bravură solistică, ci cel puţin 
cu un quator, un quintet, un septuor, 
el nici nu se gindește să desconsidere 
prin asta marile nume pe care abia 


Scena premergătoare luptei fina'e din Richard al Ill-lea, 


la Teatrul 


„C. 1. Nottara”, cu George Vraca în rolul prin- 


cipal. Regia: Ion Şahighian 


le-a citat: Sarah Bernhardt, De Max, 
Mounet-Sully, Madame  Bartet. Obser- 
vaţia lui, care rămîne destul de aproa- 
pe de consemnarea unei evidențe, nu 
face decit să amintească din nou că 
arta spectacolului a trăit în ultimii 
cincizeci de ani o revoluţie atit de 
adincă și de cuprinzătoare încit, astăzi, 
nimic din ceea ce a excelat înainte nu 
poate fi reprodus ca atare. Între arta 
protagonistului, fie el genial, secondat 
în cel mai bun caz de două sau trei 
talente, modalitate care se practica 
acum jumătate de secol, și arta armo- 
nioasă, colectivă, a unui întreg teatru, 
condus de un regizor ginditor, în spi- 
ritul unei comuniuni de concepţie şi de 
virtuozitate a întregii trupe, modalitate 
spectaculară care constituie idealul 
contemporan de teatru, s-a creat o mare 
distanță. 


Acesta este ecoul direct al tuturor 
marilor prefaceri care au avut loc și 
continuă să se desfăşoare spectaculos 
şi năvalnic în gindirea omului contem- 
poran. Odată cu apariția marilor regi- 
zori-pedagogi, a animatorilor și a crea- 
toriior de şcoală, ştiinţa a pătruns în 
teatru (studiul ştiințifie-al creaţiei ac- 
torului, studiul științific al textului, în- 
temeiat pe o adincită- cercetare istorică, 
socială şi estetică a epocii și pe ana- 


liza literară —de-—înaltă  competență).. 


Marii creatori care au deschis drum 
realismului socialist în teatru au dus 
pină la cele mai rodnice rezultate 
această tendință de a alia inspiraţia și 
cunoașterea artistică, sprijinindu-se pe 
principiile ferme, puternic creatoare, 
ale gîndirii materia.ist-dialectice. 

În ceea ce privește dramaturgia lui 
Shakespeare, drumul parcurs se face 
simţit cu mare putere, tocmai pentru 
că această dramaturgie reprezintă un 
nod vital, confundindu-se, într-un sens, 
cu însăși noţiunea de teatru. La înce- 
putul secolului, se mai jucau comri- 
lații şi adaptări care mutilau adînc 
sensul marilor capodopere; Hamlet era 
încă un melancolic romantic, Othello, 
un sălbatic gelos; piese care astăzi 
atrag atenţia lumii erau ignorate sau 
puțin jucate; la noi în ţară, traducerile 
integrale de oarecare valoare literară 
au fost rarităţi pînă în ultimii douăzeci 
de ani. Dacă exegeza literară a lui 
Shakespeare a fost întotdeauna amplă, 
cultura spectacolului shakespearean a 
evoluat vijelios mai ales în ultimul 
timp, începind să se apropie abia în 
vremea noastră de bogăţiile şi subtili- 
tățile comentariilor celebre. 


Întotdeauna, spectacolul Shakespeare 
a fost legat de realizările unor mari 
actori. Nici în perioada despre care e 
vorba, numele acestora nu a lipsit 
de pe afişele teatrelor noastre. Apariţia 
lui Gh. Storin, de pildă, în spectacolul 
Naţionalului © bucureștean cu Regele 
Lear a constituit un omagiu care în- 
cununa o existență întreagă de fertilă 
muncă creatoare. 

Interesant este de remarcat că noile 
creaţii ale actorilor de renume, cu 
îndelungată experienţă scenică, nu ră- 
min în afara efortului de înnoire, prin 
studiu și cercetare, a spectacolului 
shakespearean. La capătul unei vaste 
explorări a universului marelui drama- 
turg, început cu Romeo, după 13 roluri 
importante în diferite piese, George 


p respinge, aşa cum toate cronicile 


viziunea simplistă asupra 
fascinantulat Richard al III-lea şi se 
străduiește să-şi resitueze personajul 
în contextul unei psiho:ogii specifice 
E său trimite la studiul 
erei lui Machiavelli. Nu mai avem 
it- fată un moñstre=diabolic, care își 
răzbună  diformităţile asupra tuturor 
celor din jur, ci unul dintre acei sînge- 
roși şi contradictorii luptători ai Re- 
naşterii, care au contribuit, uneori prin 
cumplite cruzimi, la făurirea unor state 
şi rinduiri noi. 

În istoria celor patru secole pe care 
le sărbătorim acum, multe momente 
insemnate şi-au găsit ecou în drama- 
turgia şi spectacolul shakespearean. Nu 
negăm cu nimic valoarea creațiilor din 
trecut dacă afirmăm că epoca noastră 
îşi caută o expresie a sa, proprie, în 
spectacolele cu piesele marelui drama- 
turg englez și, deci, că ea nu se poate 
mulțumi cu imitații mai mult sau mai 
puțin inspirate ale modalităţilor moş- 
tenite prin tradiţie. Căutarea se impune 
cu atit mai mult cu cit și teoretic, in 
studiul critic, și practic, în arta specta- 
colului de pretutindeni, vremea noastră 
îl redescoperă pe Shakespeare, dezvă- 
luind în scrierile lui sensuri neașteptat 
de vii şi acut actuale, 


CE A DESCOPERIT 
JACQUES MELANCOLICUL 


Acum trei stagiuni, spectacolul lui 
Liviu Ciulei Cum vă place stirnea dis- 
cuţii care aveau să se desfășoare de-a 
lungul mai multor luni. Nu pentru a 
redeschide dezbaterea de atunci (care, 
de fapt, nu s-a încheiat, ci așteaptă 

Gh. Storin-Regele Lear. Regia: Sică Alexandrescu 


doar un prilej nou pentru a reveni la 
probiematica interpretării textului sha- 
kespearean) am luat ca punct de por- 
nire acest spectacol-eveniment, ci pen- 
tru că el trăieşte și astăzi, cu toate în- 
vățţămintele lui, şi pentru că unele pro- 
bleme de principiu ridicate atunci sînt 
departe de a se limita strict la semnifi- 
cația unei montări izolate. 

S-a discutat atunci mult în jurul lui 
Jacques Melancolicul. Este acesta un 
erou pozitiv, purtător al criticii sociale 
la adresa lumii de la curte, sau, dim- 
potrivă, el reprezintă un tip ironizat 
de dramaturg, „primul personaj bolnav 
de spleen din literatura engleză“, care 
mimează melancolia și negativismul așa 
cum ar purta o haină la modă? Păre- 
rile au rămas împărţite. Și nu atît răs- 
punsul imediat interesează. (Este foarte 
probabil ca el să se așeze undeva la 
mijloc, între cele două poziţii, fapt pe 
care şi regizorul îl recunoștea cînd 
afirma că, oricît de „negativ“ ar fi soco- 
tit Jacques, unele tirade pe care le 
rostește cuprind adevăruri grave și 

profunde și că, de aceea, în spectacol, 
anumite momente ale rolului sînt re- 
prezentate ca între paranteze, fără să 
mai arunce nici o umbră de îndoială 
şi ironie asupra eroului.) Important este 
că, deodată, un personaj care părea 
clarificat şi etichetat definitiv a înain- 
tat în mijlocul nostru ca o fiinţă vie, 
complexă și cu multe fațete, care ne-a 
reamintit că personajele shakespeareene 
sint departe de a se lăsa descifrate 
ușor şi dintr-o dată. Să luăm de bune 
toate cele spuse de Jacques și să-l 
judecăm numai în funcţie de tiradele 
lui melancolice și acrișoare, sau să 
ascultăm ce spun și celelalte personaje 
despre el? Să-l evaluăm luînd în seamă 
acţiunile pe care, de fapt, nici nu le 
comite, fiindcă se mulţumeşte să vor- 
bească fără să facă nimic și pleacă la 
sfîrşit cind toţi se bucură, sau să nu 
credem decit ce spune el cu eleganţă ? 
lată că același erou poate fi privit din 
perspective opuse şi interpretat contra- 
dictoriu, aşa cum, în viață, un om real 
este judecat altfel de oameni diferiţi. 
Dezbaterea s-a extins şi, pe rind, s-au 
ivit mereu alte şi alte întrebări: poate 
bufonul să iubească, aşa cum iubește 
în spectacolul lui Ciulei, cam caraghios 
şi cam prosteşte? Rozalinda este sau 
nu personajul central al piesei? Or- 
lando nu apare puţin ridicol în sincera 
lui emfază amoroasă ? 

Întreaga piesă, care în alte montări 
păruse libretul prăfuit al unei piicti- 
coase pastorale de curte, a înviat, o 
mulţime de înţelesuri au ieșit la lumină. 
Nouă a fost, de pildă, caracterizarea 
conflictului ca un conflict lirico-filozo- 
fic; nouă, întrebarea dacă eclectismul 
şi barocul aparent al montării nu sînt, 
de fapt, tălmăcirea artistică a ameste- 
ului de fapte bizare şi locuri geogra- 
ice imaginare îngrămădite în subiect; 
oi, distincţiile care s-au făcut între 
alorile deosebite existente în registrul 
omic al piesei, care cuprinde modu- 
ţii foarte diverse, de la umorul popu- 
lar pînă la rafinamentele eufuistice ale 
iritului -de curte, de la ironie, auto- 
ironie şi umor liric, pină la sarcasm; 
ouă a fost mai ales încercarea de a 
esprinde din decorativismul imagina- 
ei păduri din Ardeni, descrisă —de 
hakespeare ca o tapiţerie veche, cu 
aună fantască, o convenţie plastică și 
e joc pentru întregul spectacol. 
Indiferent dacă acceptăm sau nu 
această realizare, o concluzie trebuie 
reținută, și anume aceea care privește 
complexitatea vie, multilaterală, dia- 
lectic-contradictorie, a universului 


shakespearean : personaje care nu pot 
fi reduse la o simplă dimensiune, ci 
care  recompun dinamic o realitate 
umană, în același timp puternic gene- 
ralizatoare și unică în felul ei, ca 
orice fapt de viaţă; idei care nu în- 
cap într-o singură formulă, concluzii 
care nu intră în nici o algebră artis- 
tică. Shakespeare nu scrie în numele 
unor sensuri liniare, el construieşte o 
lume de idei care nu coexistă indife- 
rent una faţă de alta, ci se întrepătrund 
și se determină între ele firesc şi or- 
_ganic. Asta determină ọ_ varietate de 
mijloace şi nuanţe care cere un neoste- 
nit consum de fantezie, pretinzind pu- 
nerii în scenă aceeaşi mare varietate 
în unitate pe care o au și piesele. Iată 
citeva din sensurile generale pozitive 
icare pot fi reţinute din dezbatere. 

O întrebare pe care mai trebuie s-o 
reținem este cea privitoare la sensul 
şi locul criticii sociale în piesa lui 
Shakespeare. Dacă nu vedem în Cum 
vă place decit critica vieţii de curte, 
care mai este actualitatea piesei, de 
vreme ce obiectul acestei critici a 
dispărut de mult? Și dacă nu distin- 
gem, în Richard al III-lea, decit pole- 
mica vehementă cu luptele singeroase 
pentru coroană, ce altă valoare, în 
afară de cea documentară, acordăm 
piesei astăzi, cînd războiul celor două 
Roze constituie un trecut foarte 
îndepărtat? Dacă Marx ar fi judecat 
vechile sculpturi antice după asemenea 
criterii, el n-ar mai fi putut niciodată 
să se bucure de frumusețea lor. 

Este sigur că repertoriul lui Shakes- 
peare cuprinde multă istorie, multe şi 
puternice accente de critică socială, cu 
o adresă imediată în lumea lui (și multe 
elemente care țin strict de mentalitatea 
vremii, de pildă superstițiile, pe care 
în nici un caz nu le putem lua ca 
atare); el nu poate fi redus însă la o 
categorie sau alta de sensuri, ci se 
defineşte din jocul tuturor ideilor. 
Există în piesele lui multă, foarte multă 
politică — şi acesta este unul dintre 
cele mai pasionante și contemporane 
aspecte ale acestor scrieri, fiindcă 
Shakespeare caută semnificațiile filo- 
7ofic-generalizatoare și sensurile umane 
înalte ale încleștărilor politice, și toc- 
mai prin asta se aşază undeva, într-un 
izvor îndepărtat de inspirație al dez- 
baterilor politice brechtiene. În același 
timp, piesele lui fascinează prin viața 
personajelor, atît de vii şi de diverse, 
prin sumedenia de înţelesuri şi nuanțe, 
de toate valorile, care îmbină, de pildă, 
ironia binevoitoare la adresa inevita- 


bilului ridicol al îndrăgostiţilor cu 
poezia dragostei, meditaţia despre viaţă 
şi moarte cu observaţiile pregnante, 
i plogkiee pamfletul politic, cu elegia. 
ntr-an cuvint, este o literatură care 
fascinează prin realismul ei atit de 
complex-dialectic, încît spiritul con- 
temporan poate rătăci cu bucurie în 
pădurea de întrebări şi contradicții 
iscate de genialul om de teatru. O 
lume, în care, cum ar spune Hamlet: 
„Se petrec... / Mai multe lucruri decit 
a visat, / Horatio, filozofia ta.” 


PREJUDECĂȚI 


Nu este cu putință să indicăm cum 
trebuie pus în scenă un spectacol 
shakespearean sau altul, pentru simplul 
motiv că în artă nu există rețete; se 
pot sublinia doar unele principii de 
bază ale gîndirii teatrale şi teoriei li- 
terare de astăzi referitoare la justa 
interpretare a operei poetului din Strat- 
ford. Noul abia îl căutăm, abia încer- 
căm să-l concretizăm. Vechiul însă îl 
cunoaştem foarte bine; de aceea putem 
defini cu extremă precizie cum nu 
trebuie să fie astăzi un spectacol sha- 
kespearean, care sint prejudecățile ce 
împiedică adeseori pe interpreţi şi, 
datorită lor, şi pe spectatori, să se 
apropie de viaţa vie a textului clasic. 


Printre primele trebuie să amintim 
prejudecata  monumentalităţii.  Șabloa- 
nele naive ale teatrului meșteşugăresc, 
care se mulțumește totdeauna cu stră- 
luciri ieftine, de suprafaţă, s-au com- 
plăcut să joace fastul, declamind sen- 
tențios lungile tirade. Astfel s-a creat 
obişnuința unor personaje shakespea- 
reene „mărețe“, statui de ceară, și s-a 
pierdut interesul pentru ceea ce este 
mai viu și mai autentic în această dra- 
maturgie : individualitatea complexă, cu 
multiple sensuri generalizatoare, a fie- 
cărui personaj. Regirorul contemporan 
se vede obligat, de aceea, să amin- 
tească mereu interpreţilor că au de-a 
face nu cu înfățișări rigide ale unei 
demnități schematice, ci cu ființe vii. 
Un spectacol Shakespeare lipsit de sub- 
tilitate psihologică—nu este un Specta- 
col Shakespeare. Observaţia este va- 
labilă pentru toate piesele, chiar pentru 
cele stilizate în chipul cel mai conven- 
țional, cum este Troilus şi Cressida, 
unde psihologia personajelor a fost 
supusă unui proces de stilizare pentru 
lla face mai pregnantă ideea satirică 
| dar ea nu încetează să existe. 

Teatrul contemporan abolește defi- 
nitiv şi deprinderea non-acţiunii. Spec- 
tacolul clasic în care eroii vin la rampă 
şi recită, stind față în faţă, eventual 
cu mina pe minerul spadei, ţine de un 
trecut ireversibil. Teatrul shakespea- 
rean, atit de concret, atit de bogat sen- 
zorial, are nevoie de acţiunea fizică 
expresivă, apropiată de stilul întregului 
spectacol (bine-inţeles, nu de acţiuni 
neinspirate, plate), de o acţiune plastic- 
teatrală; altfel, marile idei şi senti- 
mente nu-și pot lua avîntul. Este inte- 
resant de remarcat că însuşi drama- 
turgul a indicat în text mărunte ac- 
țiuni cotidiene care, prin contrast, dau 
mai multă pregnanță momentelor de 
încordare. Desdemona cîntă  cîntecul 
salciei în timp ce se dezbracă şi îşi 
intrerupe cintecul pentru a o ruga pe 
Emilia să-i descheie rochia. Richard al 
II-lea, în momentul abdicării, cere o 
oglindă pentru a căuta pe chipul său 
urmele durerii. 

Viziunea contemporană despre teatru 
cere astfel actorilor, regizorilor, criti- 
cilor să se împotrivească ferm celor 
citeva scheme generale, în care inerția 
unor montări vechi a închis personaje 
şi piesa întreagă. Conform unei ase- 
menea „concepţii“, tot teatrul genialului 
creator este redus la citeva tipuri su- 
mare: bufonul, femeia spirituală și cu 
temperament, prietenul bun, ticălosul, 
ingenua etc. lago se deosebește de 
Richard al Ill-lea numai pentru că nu 
are cocoașă şi Desdemona se confundă 
cu Ofelia sau Cordelia. Uniformizarea 
merge mai departe: toate comediile se 
joacă la fel, toate dramele istorice sînt 
montate după acelaşi șablon, toate tra- 
gediile îmbracă forme apropiate, deși, 
de fapt, fiecare piesă are atmosfera, 
stilul, particularităţile ei de conflict 
net diferenţiate. (Uneori, chiar comedii 
de Shakespeare, Molière, Goldoni se 
joacă la fel, într-un aşa-zis „stil cla- 
sic“.) Ce asemănare se poale. stabili 
însă între vesela comedie de situaţii 
—Comedia erorilor, şi comedia, mai 
mult poem filozofic, Furtuna ? Chiar şi 
climatul fiecărei piese este foarte par- 
ticular: dogoarea pasiunilor care clo- 
cotesc în Othello, şi care se armoni- 
zează atit de bine cu strălucirea soa- 
relui din Sud, se deosebeşte net, ca 
tona'itate afectivă, de desperarea lu- 
cidă şi rece a lui Hamlet, sau de suava, 
„copilăroasa frămîntare a îndrăgostiţilor 
din Romeo și Julieta. Această diferen- 
tiere precisă și nuanţată, care se referă 
Şi la personaje, şi la relaţiile dintre 
ele, şi la conflicte, şi la atmosferă, 


constituie una din sursele cele mai 
bogate de inspiraţie scenică din textele 
marelui dramaturg și reprezintă o preo- 
cupare regizorală din cele mai capti- 
vante. 

Aproape că nu mai este nevoie să 
repetăm că, dacă ținem seama de datele 
destul de elementare pe care le-am 
enumerat înainte, trebuie să renunțăm 
definitiv la spectacolele-recitaluri, crea- 
te cu şi pentru un solo de protagonist. 
Nu fiindcă eroii principali ar avea mai 
puțină însemnătate astăzi decit au 
avut în trecut. Ci pentru că teatrul 
contemporan nu se mai poate mulţumi 
cu studiul, fie el genial, al individua- 
lităţii luate în sine, ci își găsește ma- 
teria primă în evoluția ansamblului. 
Nu este o descoperire faptul că Shakes- 
peare își dezvoltă concepțiile prin toate 
sau aproape toate personajele, prin 
nenumărate acţiuni şi conflicte diver- 
gente ale pieselor, trecînd prin toate 
meandrele complicate ale  interacţiu- 
nilor dintre mulţi eroi, şi că imaginea 
întreagă a pieselor lui nu se poate 
realiza scenic decit dacă a fost filtrată 
printr-o concepţie la rindul ei unitară, 
armonioasă și foarte complexă, şi prin- 
tr-o execuţie colectivă echilibrată și 
omogenă, la fel de atentă fată de de- 
talii ca şi față de evoluţia liniilor mari. 


FĂRĂ INDICAȚII DE REGIE 


Nu odată spectacole, chiar foarte 
agreabile, nu sînt atit spectacole, cit 
lecturi în picioare. Regizorul a alcă- 
tuit o distribuţie bună, a făcut inter- 
preţilor o expunere documentată despre 
piesă, a urmărit repetițiile, pentru a 
stabili mişcările mai importante în 
scenă, şi a lăsat pe interpreți să se 
descurce singuri, fără să creeze împre- 
jurări, relaţii, acțiuni, imagini care să 
concretizeze în fapt de spectacol ceea 
ce literar a fost exprimat în text. Dacă 
sînt interpretate de actori buni şi su- 
pravegheate de regizori cu experiență 
şi gust, asemenea reprezentații pot să 
capete și strălucire şi să placă foarte 
mult. Nu însă dacă e vorba de texte 
shakespeareene: acestea nu suportă 
pe scenă lectura. De ce? 

S-ar putea răspunde printr-o butadă. 
Pentru că, fapt cunoscut, indicaţiile de 
regie sint aici mai mult decit sumare: 
„Moare“, „leşină“, „pleacă“. Regizorii 
pot împărtăși, în privinţa asta, amără- 
ciunea lui Shaw, pentru că lipsa indi- 
caţiilor, cu care textele moderne ne-au 
obișnuit demult, ne privează de expli- 

Curtea ducelui din Cum vă pla ct a văzut-o 


place am at 
Liviu Ciulei în montarea de la Teatrul „Lucia Sturdza 
Bulandra” 


Una din încurcăturile finale din ( 
(Teatrul „Lucia Sturdza Bulandra”. 
Giurchescu) 


citarea unui punct de vedere al dra- 
maturgului asupra a ceea ce se petrece 
în scenă. Atitudinea lui Shakespeare 
rămîne întotdeauna implicită acţiunii 
şi cuvintelor eroilor, ea trebuie des- 
cifrată printr-o analiză activă. Dacă 
dispui de instrumentele unei analize 
literare experimentate, poţi descoperi 
preţioase indicaţii psihologice chiar în 
punctuația şi frazarea dialogurilor, dar 
asta presupune o îndelungă familia- 
rizare cu textele şi chiar discernămîn- 
tul necesar pentru a te orienta în tra- 
duceri. Teatrul marelui poet elizabetan 
ni se înfăţişează cu toată vigoarea, 
dar și cu toată complexitatea și obiec- 
tivitatea greu de dezlegat a unui fapt 
viu, plin şi autentic. Sensul general, 
obiectiv al unui moment sau al unui 
personaj se confundă rareori integral 
cu expresia lui subiectivă, materializată 
în monolog sau dialog. De aceea, textul 
prezentat spectatorilor în lectură indi- 
ferentă, fără o reală muncă de explo- 
rare a subtextelor şi sensurilor de 
ansamblu, rămîne mort pe scenă. După 
un asemenea spectacol, nu te alegi 
decit cu senzaţia confuză pe care ti-ar 
fi lăsat-o parcurgerea neatentă şi pri- 
pită a piesei. Admirabile la lectură in- 
dividuală aplicată, capodoperele sha- 
kespeareene nu suportă lectura colec- 
tivă  neinspirată și fiindcă sint prea 
teatrale: reprezentarea lor cere cu ne- 
cesitate descoperirea expresiei teatrale 
potrivite. 

Existenţa unei atmosfere, a unei to- 
nalități și a unor convenții specifice 
fiecărei piese obligă pe creatori să 
găsească, la rindul lor, pentru fiecare 
spectacol, atmosfera, tonalitatea, siste- 
mul de convenţii cel mai potrivit pentru 
însuflețirea partiturii. (Bineînţeles, fo- 
losim aici termenul de convenţie nu 
în sensul vulgarizat și restrins, care 
coincide cu exhibiţia scenică, ci în înţe- 
lesul lui cel mai înalt şi mai generos 
— ca formă a unei relaţii directe și 
active cu publicul, ca „joc“, demonstra- 
ție dramatică a ideii.) Ca toate textele 
de o teatralitate accentuată — ca pie- 
sele lui Brecht și Dirrenmatt, pentru 
a cita exemplele cele mai apropiate —, 
aceste scrieri cer un consum de fante- 
zie, echilibru, știința de a valorifica 
scenic cultura asimilată, intuiție în des- 
coperirea și precizarea individualităţii 
fiecărui text. 

În sensul acesta, datorăm cîtorva 
dintre ultimele montări cucerirea unor 
perspective noi, proaspete, asupra unor 
piese care înainte se jucau mult, dar 
intotdeauna la fel. Regizorul Lucian 


Giurchescu are — dacă se poate spune 
așa — o ureche deosebit de justă în 
ceea ce privește ascultarea unui text. 
El a redovedit cu strălucire și vervă 
că ceea ce trăiește în primul rind în 
Comedia erorilor este comicul de si- 
| tuație, neprevăzutul unor împrejurări, 
'ingeniozitatea  încurcăturilor care În- 
'lănțuie personajele. Montarea lui, amplu 
işi prompt elogiată de critici, fermeca 
prin inventivitate în valorificarea îm- 
prejurărilor  născocite de dramaturg 
(din păcate, trebuie să vorbim la tre- 
cut, fiindcă spectacolul s-a degradat 
repede). Şi în Nevestele vesele din 
Windsor, ideea iniţială este în mare 
măsură justă: piesa constituie într-a- 
devăr o farsă antiburgheză, şi încă una 
foarte groasă. Giurchescu nu mai are 
însă dreptate cind, furat de această 
„descoperire și de perspectiva critică pe 
care a stabilit-o în raport cu toate 
personajele, accentuează atit de puter- 
nic şarja, încît ajunge să se îndepărteze 
"de piesă. Regizorul avea tot dreptul 
"să pună sub semnul întrebării virtutea 
' glumeţelor cumetre și să caute pretu- 
tindeni micile mobiluri meschine care 
impulsionează aproape toate acţiunile 
personajelor (dramaturgul însuși nu 
avea deloc o privire îngăduitoare faţă 
de burghezie). Dar el nu trebuia să se 
îndepărteze de  robusteţea plină de 
voioșie a acestei comedii, care se 
păstrează aproape de umorul savuros, 
nu lipsit de cruzime, dar plin de bună 
dispoziţie, al comediei populare, și nu 
se topește în satiră amară. De altfel, 
chiar intenţia de a batjocori fiecare 
personaj în parte și toate relaţiile și 
împrejurările piesei în ansamblu a 
rămas exprimată pe jumătate, fiindcă 
actorii nu au putut s-o secondeze cu 
virtuozitatea, umorul și suplețea pe 
care le-ar fi presupus o asemenea 
tratare. De aceea, unele momente au 
apărut gratuite și au sărit în ochi ca 
gag-uri regizorale fără substanță, mai 
de haz sau mai puţin inspirate. Ideea 
se cerea lucrată mai mult şi în con- 
cepție, în studiul partiturii dramatice 
și în munca de pregătire a spectaco- 
lului, mai ales în ce-i privește pe ac- 
tori. Oricum însă, datorăm acestei 
montări, cam pripită în rezolvarea 
unor momente, reaşezarea textului în 
registrul lui firesc, de farsă și ânsufle- 
tirea cîtorva personaje care de obicei 
treceau prin scenă ca nişte prezenţe 
amorfe, oarecare: domnul Ford, Sir 
Hugh Evans, doctor Caius. Nimic nu-l 
împiedică pe regizor să revină la 
„această piesă, într-un viitor mai apro- 

piat sau mai îndepărtat, și să ducă mai 
departe munca pe care a început-o — 
fireşte, dacă asemenea perspectivă îl 
atrage. 

În legătură cu spectacolul amintit 
s-a vorbit din nou despre respectul da- 
torat textului clasic. Dar și în afara 
exemplului lui Giurchescu, ale cărui 
tratări erau cam prea libere, pe alocuri, 
introducînd chiar replici noi în text, nu 
este lipsit de interes să revenim asu- 
pra acestei noţiuni. Cunoaștem cu toții 
o sumedenie de  generalităţi despre 
piesele lui Shakespeare. Un spectacol 
care se încrede în aceste generalități 
şi nu caută să aducă. nimic în plus nu 
manifestă, cred, respect față de text. 
ci, cel mult, dovedeşte încredere în 
diferite reprezentări curente. Or, de 
cele mai multe ori, aceste reprezentări 
înșeală grosolan, tocmai fiindcă nu pot 
cuprinde decit sensuri schematice şi 
foarte generale. Un spectacol montat 
în spiritul lor pare corect, afirmă prin 
gura eroilor o idee sau alta, dar, în 
ansamblu, spune puţin sau nu spune 
nimic, Dacă, creîndu-l pe Jacques, 
Ciulei ne-ar fi arătat un frate mai mic 
și mai liniştit al obișnuitului Hamlet 
de teatru, nimeni nu i-ar fi reproșat 
nimic, dar personajul nu ar fi spus 
spectatorului decit lucrurile pe care 
cea mai superficială parcurgere a tex- 
tului le dă la iveală. Abia îndrăzneala 
de a respinge  interpretarea- curentă 
ne-a reamintit că adevăratele personaje 
shakespeareene, așa cum le descifrăm 
nu-la o lectură neatentă, ci cînd ne 
străduim să ni le imaginăm în întreaga 
lor complexitate, pot fi discutate din 
nenumărate perspective. Asta însă nu 
se întimplă cu personajele pe care le 
întilnim de cele mai multe ori în 
spectacole — siluete corecte, lucrate 
cu îngrijire, dar care nu suscită discuţii, 
nu ne obligă la meditaţie, nu pun nici 
o întrebare, nu cer nici un răspuns, 
pentru că sint sărace. Densitatea mare 
a literaturii shakespeareene cere impe- 
rios nu numai păstrarea unor coordo- 
nate generale cunoscute, ci descoperi- 
rea acelor idei care sînt mai apropiate 
de vremea şi de publicul din sală. 
Privite cu ochi proaspeţi, concepute în 
chip într-adevăr original, s-ar putea ca 
multe interpretări să producă la început 
nedumerire, să pară incredibile, şi toc- 
mai ele să se dovedească noi și viabile, 


cu timpul. Locurile comune despre dra- 
maturgia lui Shakespeare sint tot atit 
de primejdioase pentru critică, pe cît 
sint de dăunătoare creatorilor. 


JULIETA AVEA PAISPREZECE ANI 


Vechile interpretări neglijau  întot- 
deauna virsta reală a eroilor shakes- 
peareeni. Astăzi, însă, devine limpede 
că anumite conilicte, situaţii și acţiuni 
sint greu de imaginat, dacă facem ab- 
stracţie de virsta eroilor. Tot farmecul 
unor piese se pierde, dacă cei care le 
reprezintă contrazic prin înfățișarea și 
comportarea lor virsta personajelor. 
Adinca subtilitate şi precizie a parti- 
turilor implică întotdeauna stări de 
spirit, reacţii temperamentale, atitudini 
nemijlocit determinate de psihologia 
unei anumite etape din viața omului. 
Julieta avea totuşi paisprezece ani, și 
Romeo era doar cu puțin mai virstnic. 
Întreaga tragedie se explică şi prin 
impulsivitatea și nerăbdarea adolescen- 
tei, și însuşi timbrul ei poetic derivă 
de aici. Admitem greu astăzi pe scenă 
o Julietă de treizeci de ani şi putem 
să o credem numai dacă talentul şi 
măiestria ei știu să refacă, printr-o 
adevărată muncă de compoziţie, ade- 
vărata psihologie a eroinei adolescente. 

De aceea, unele piese cîștigă atit 
de mult cind se întîlnesc cu interpreţi 
foarte tineri în rolul unor eroi foarte 
tineri. Reușita ultimului spectacol-studiu 
cu Cum vă place de la Institut provine 
în mare măsură din tinereţea autentică, 
de substanță, a interpretării. Fără am- 
biții de originalitate în concepție, evi- 
dent influențată de spectacolul de la 
Teatrul „Lucia Sturdza Bulandra“, şi 
fără să facă risipă de cultură, cu atit 
mai puţin de erudiție, această montare 
a avut o notă de originalitate, pentru 
că a ştiut să valorifice contactul unui 
text atit de viu și plin de fantezie cu 
sensibilitatea şi imaginaţia sciînteietoare 
a unor interpreţi foarte tineri. Fără 
îndoială, nu este vorba de un rezultat 
spontan, involuntar, obținut în chip 
mecanic, ci de meritul asistentului Oc- 
tavian Cotescu, care a pus in scenă 
piesa și a ştiut să creeze pe scenă o 
ambianţă şi o succesiune de acţiuni cu 
adevărat vii şi organice. 


Spectacolul s-a înfățişat ca un joc 
captivant „de-a teatrul“ şi „de-a Shakes- 
peare“, în care fiecare interpret cît de 
cit înzestrat aducea un aport de vervă 
şi ingeniozitate în dezvoltarea împre- 
jurărilor şi acţiunilor (cu excepţia lui 


ii Mai 


Cristina Bugcanu-doamna Quickly, 
Constantin Stănescu-Sir Hugh Evans 
şi Carmen Stănescu-doamna Page, 
în Nevestcle vesele din Windsor 
(Teatrul Naţional „1. L. Caragiale“ 
Regia : Lucian Giurchescu) 


Jacques, care a rămas convenţional, 
incoerent și inexplicabil, pentru că nici 
profesorul nici elevul nu par să fi avut 
o părere a lor despre rol, şi a citorva 
interpreţi  nedotaţi, a căror prezenţă 
acuza mai puţin această punere în sce- 
nă decit selecţia studenţilor și exame- 
nele precedente, care au permis ase- 
menea apariţii neinspirate într-un spec- 
tacol al anului IV). 

Fiecare acţiune fusese organic asi- 
milată de interpreţi, nici o frază și 
nici un monolog nu erau rostite în sine, 
ci își găseau rostul in corelaţiile dintre 
eroi. Rozalinda şi Celia, văzute astfel, 
sint două prietene foarte tinere, încă 
aproape de copilărie, cărora le place 
să se joace și să se amuze pe socoteala 
prețiozităţii şi artificiilor de la curte; 
Bufonul este prietenul lor, tovarășul 
de joacă; Audrey este o ființă fan- 
tască, a cărei prostie capătă aureola de 
farmec a unei incintătoare inocențe 
şi a unui nesecat umor involuntar. 
Tocmai revenirea la adevărul de viaţă 
al fiecărui moment a permis ca apro- 
pierea dintre roluri și calitățile reale 
ale unor interpreţi să se producă prin- 
tr-un contact cu adevărat creator. Ni- 
mic din monumentalitatea rece și indi- 
ferentă a personajelor-șablon şi nimic 
din cotidianul amorf și inexpresiv, ne- 
teatral nu a alterat jocul Valeriei Seciu, 
al lui Mircea Andreescu și al Marianei 
Mihuţ. Dacă actorii tineri ar face mai 
des și mai sistematic asemenea exer- 
ciţii, abordarea marilor partituri de ma- 
turitate din repertoriul shakespearean 
nu ar mai constitui o problemă. Studiul 
asiduu şi foarte timpuriu inceput al 
textelor shakespeareene se impune și 
din alt motiv. Dacă admitem că teatrul 
contemporan nu mai îngăduie, decit 
prin excepţie, o Julietă care a depășit 
treizeci de ani, asta nu inseamnă că 
partitura poate fi încredințată unei in- 
terprete lipsite de exerciţiu, oricît de 
talentată ar fi ea, nici că jocul se poate 
improviza după ureche, mizindu-se nu- 


Olga 'Tudorache-Cleopatra și Ion Di- 
chiscanu-Antoniu în Antoniu şi Cleo 
patra (Teatrul „C. I. Nottara“. Re- 
gia : George 'Feudorescu) 


Hamlet în interpretarea lui Dan 
Nasta (Teatrul de Stat din Timi- 
şoara. Regia: Dan Nasta) 


mai pe farmecul vîrstei, ci că stilul de 
joc, cultura devenită o coordonată a 
prezenței scenice, capacitatea de a 
gîndi și a parcurge, fără un efort anihi- 
lant, întregul rol, fantezia, plastica și 
vocea interpretei trebuie să fie dinainte 
pregătite, pentru a face față cit mai 
devreme unei încercări atit de grele. 
Un tînăr talentat ar trebui să poată 
pătrunde fără derută în repertoriul 
dramaturgului elizabetan după patru 
sau cinci ani de studiu 
3 = * 


În timp ce scenele bucureștene par 
să se fi întrecut în reprezentarea co- 
mediilor  shakespeareene, creaţiile în- 
semnate în tragedie constituind excepţii 
legate de evoluţia unor maeștri, citeva 
teatre din alte oraşe au făcut încercări 
mai puţin cunoscute, dar care dove- 
desc mare seriozitate, de a se apropia 
de marie tragedii. Acest efort este 
demn de toată stima, deoarece se con- 
stituie în act de cultură, dind publi- 
cului putinţa de a cunoaște o tragedie 
sau alta în îngrijite versiuni scenice 
şi angrenînd actorii şi trupele într-o 
muncă promițătoare în rezultate. 

Prima încercare a făcut-o cu ani în 
urmă Vlad Mugur, la Naţionalul cra- 
iovean, și montarea cu Hamlet pe care 
ne-a prezentat-o atunci a avut însușiri 
remarcabile, mai ales dacă o raportăm 
la configuraţia stagiunii în care se 
înscria. Regizorul s-a străduit să des- 
cifreze atent sensurile textului, rămi- 
nînd tributar, într-o măsură, influenţei 
filmelor lui Laurence Olivier. A fost 
unul dintre primele spectacole tragice 
in care marile roluri reveneau tine- 
rilor, şi unul dintre primele spectacole 
Shakespeare care dovedea grijă pentru 
plastică, 

Despre spectacolul cu aceeași piesă 
montat la Timişoara de regizorul Dan 
Nasta s-a scris mult și în amănunt. 
Aici s-au făcut simţite, la un nivel mai 
înalt, capacitatea de a descifra minu- 
tios sensurile textului, căutarea unei 
expresivităţi plastice noi, strădania de 
a contura personaje complexe, multila- 
terale, În raport cu acest spectacol, 


Hamlet în interpretarea lui Gh. 
Cozorici (Teatrul Naţional din Crain- 
va, Regia: Vlad Mugur) 


discuţiile se pot purta la înălțimea 
unor exigențe superioare. Se poate 
pune sub semnul întrebării calitatea 
unor efecte plastice, cam prea ostenta- 
tiv subliniate. Se poate discuta inter- 
pretarea lui Nasta ca protagonist. Evi- 
dent cultă şi bazată pe o aprofundată 
cunoaştere a textului, ea alunecă to- 
tuși, datorită  caracteristicilor indivi- 
duale şi stilului personal de joc al ac- 
torului-regizor, spre vechea imagine 
melancolic-romantică, sofisticată, a ero- 
ului. O prezenţă deosebit de puternică 
— vie, simplă şi cuceritoare — a lăsat 
în memorie acest spectacol: Horatio 
al lui Emmerich Schäffer. Imagine a 
loialității şi a prieteniei deschise şi 
ferme, acest Horatio dovedeşte concret 
că împărțirea în personaje principale 
şi secundare și neglijarea acestora din 
urmă este o atitudine aculturală și de- 
păşită. 

Alte montări au pornit nu atit de la 
ferme viziuni regizorale originale, cît 
din colaborarea dintre un regizor şi 
un actor în studiul unor personaje de 
primă importanţă. Aşa a fost, în stagiu- 
nea trecută, Richard al II-lea de la 
lași, interpretat de Constantin Dinu- 
lescu, sub îndrumarea regizorului-sce- 
nograf Mircea  Marosin, așa este 
Othello, realizat în regia lui Dan Alec- 
sandrescu, la teatrul din Arad, spectacol 
care a prilejuit protagonistului Vasile 
Cosma și, în parte, şi interpretului lui 
Iago, Ion Borst, un studiu aprofundat 
și, sub multe aspecte, izbutit. Nici nu 
mai este necesar să demonstrăm uti- 
litatea unor asemenea încercări. Ri- 
chard al III-lea al lui Constantin Di- 
nulescu există ca schiță promițătoare 
a unei creaţii viguroase, personaj care 
posedă energie dominatoare, o forță 
mimetică uluitoare şi o pasiune a ac- 
țiunii transformată în suflu pustiitor. 
Othello al lui Vasile Cosma are gene- 
rozitatea, farmecul, firea deschisă şi 
bunătatea generalului maur; evoluţia 
lui este nuanţată, foarte sinceră, ferită 
de falsuri și exagerări, şi, dacă acto- 
rul nu stăpinește încă momentele de 
culminaţie, asta se datorește lipsei lui 
de experienţă — este, totuși, primul 
contact cu partitura — și golurilor care 
intervin în relaţiile cu partenerii şi în 
gradaţia generală a spectacolului. 

În aceste montări se observă încă 
şovăieli şi oscilaţii între tendinţa de a 
transmite publicului o imagine contem- 
porană despre eroi și vechile deprin- 
deri actoricești și regizorale, care trag 
înapoi, spre falsele tradiţii. Mircea 
Marosin a aşezat pe Richard al III-lea 


intr-o viziune plastică bogată și vio: 
lentă, dar a compus spectacolul tot 
solistic, sprijinindu-se mai ales pe in- 
terpretarea Margaretei Baciu și a lui 
Constantin Dinulescu și lăsînd înceţo- 
șate personaje, acţiuni şi scene întregi, 
dintre care unele de mare însemnătate. 
Dan Alecsandrescu a gindit just coor- 
donatele rolului lui Othello şi a venit 
în sprijinul actorului prin atmosfera, 
plastica, acţiunile scenice. Dar el a 
îngăduit, alături de protagonist, o Des- 
demonă extrem de convenţională în 
ingenuitatea ei fabricată, un Cassio in- 
diferent, impersonal, şi o Bianca vul- 
gară — nu ca personaj, ci ca mani- 
festare scenică. Iago al lui Ion Borst 
este interesant tocmai pentru că nu 
începe prin a ne demonstra că e un 
mare scelerat, ci caută să justifice 
încrederea tuturor eroilor în „prea 
cinstitul Iago“, reconstituind aparența 
atit de înșelătoare de vitejie și since- 
ritate a personajului cu tot farmecul 
unui actor care a jucat de obicei roluri 
de june-prim. Dar el nu a rezistat ten- 
taţiei de a rînji „diabolic“, din cînd în 
cind, chiar în prezența unor personaje 
care, dacă i-ar fi observat grimasele, 
și-ar fi retras fără îndoială încrederea 
pe care i-o acordă. Și nici regizorul 
nu a reușit să depășească ispita de a 
ascunde din cind în cind pe lago, tot 
în chip „diabolic“, după un stilp, pen- 
tru a-l sili să rostească de acolo in- 
vective pline de venin. 

Principala concluzie pe care o putem 
reţine este aceea a necesităţii unei 
continuități în munca de explorare a 
repertoriului shakespearean, pentru că 
o asemenea strădanie formează şi pe 
regizori, şi pe actori, şi teatrele în 
ansamblul lor, și publicul. Nici Constan- 
tin Dinulescu nici Vasile Cosma nu pot 
încă să socotească încheiată întîlnirea 
cu rolurile alese, ci, dacă își privesc 
experiența într-o perspectivă de mare 
exigenţă artistică, trebuie să se consi- 
dere abia la început de drum. 


TINUTA ȘI CULTURA 
SPECTACOLULUI 


Refuzul monumentalităţii artificiale a 
vechilor interpretări nu coincide cu 
renunțarea la ţinută. Prejudecata fires- 
cului mărunt, devenit standard de inter- 
pretare a tuturor rolurilor din toate 
timpurile, nu poate decit să taie elanul 
unor montări shakespeareene; cu atît 
mai puţin se poate accepta astăzi pe 

scenă o prezenţă actoricească vulgară 
într-un rol shakespearean. (Să mai 
amintim exasperanta trivialitate a spec-" 
tacolului craiovean cu A 12-a noapte ?) 
Foarte teatrală, dramaturgia lui Shakes- 
peare cere actorului foarte multă tea- 
tralitate, bineînţeles o teatralitate cali- 
tativ nouă. Nu este vorba numai de 
cultura mereu reactivată, prezentă în 
elaborarea rolului, şi de pregătirea 
fizică  desăvirşită, care să-i permită 
interpretului să cînte, să danseze, să 
se lupte expresiv și dramatic în scenă, 
ci de capacitatea de a subordona toate 
aspectele unei creaţii convenției parti- 
culare specifice fiecărei piese şi fie- 
cărei viziuni regizorale. Adevăruri ba- 
nale, desigur, dar niciodată îndeajuns 
repetate. Dacă Rozalinda pe care ne-a 
înfățișat-o Clody Bertola este o pre- 
zenţă vie, aparte, în peisajul spectaco- 
lelor noastre, asta se întimplă în pri- 
mul rînd pentru că interpretarea ei 
concretizează un mod de .gindire ori- 
ginal şi o sensibilitate cultivată, un 
gust sigur în valorificarea modernă a 
lirismului şi priceperea de a jongla cu 
mijloacele ironiei şi autoironiei. Dacă 
Horatio-Schăffer s-a impus cu atita 
vigoare, asta se datorește în mare 
măsură glasului lui de o nobilă expre- 
sivitate, vorbirii absolut nedeclamatorii, 
dar mlădioasă, bogată în inflexiuni, în 
stare să acopere fără efort întreaga 
sală, și desăvirşitei ţinute a actorului. 
Interpreţii lui Shakespeare au nevoie 
nu numai de o tehnică foarte bună, ci 
de o tehnică foarte cuprinzătoare, bo- 
gată, nuanţată, de un desăvirşit auto- 
control şi de o calitate artistică sigură 
a elementelor de vorbire şi mişcare. 
Întrebat care este însuşirea absol 
necesară pentru a putea juca mari 
roluri tragice, Stanislavski răspunde 
senin: „Vocea“. El nu se referea | 
vocea dulceagă şi vulgară a actorului- 
meșteşugar, care, ştiind că are un glas 
bun, „cîntă“ rolul fără să mai dea 
atenţie sensurilor lui. Pedagogul avea 
în vedere vocea puternică, perfect an- 
trenată, și vorbirea cultă a actorului 
care, cum scrie în „Munca actorului cu 
sine însuşi“, se adresează nu atit ure- 
chii, cît ochiului; care, aprofundind 
natura limbii sale, știe să folosească 
cele mai nuanţate inflexiuni pentru a 
transmite încărcătura ideologic-afectivă 
a frazei; care stăpineşte forța expre- 
sivă a pauzelor, ritmului, intonaţiilor 
şi coloritului sonor al cuvîntului. Și în 
lecţiile sale despre vorbire, Stanislav- 
ski exemplifica întotdeauna şi deloc 
întimplător ideile sale recitind cu pre- 

dilecţie monologuri de Shakespeare. 
Actorii englezi care se dedică reper- 
toriului marelui lor clasic studiază în- 
delung și perseverent elementele dic- 
tiei. Circulă pe seama lor chiar anumite 
legende. Se pare că Richard Burton, 
care a fost unul dintre cei mai originali 
interpreţi ai lui Hamlet, şi-a format 
vocea exersind ore de-a rindul în aer 
liber, pe o colină unde bătaia puternică 
a vîntului împrăștia și anihila sunetul 
vocilor. Întors în sala de spectacol, 
el a putut acoperi întregul ei volum 
fără nici un efort, chiar atunci cînd 
vorbea în şoaptă. ; i 
Tehnica de o înaltă calitate artistică 
este necesară pentru interpretul : lui 
Shakespeare, nu numai ca exercițiu al 
capacităților sale creatoare, dar și ca 
mijloc de antrenament psiho-fizic care 
să-i pregătească o dispoziţie favorabilă 
intrării în rol, să-i îmbogăţească uni- 
versul lăuntric. Un actor sedentarizat, 
care a uitat (sau n-a știut niciodată) 
să țină o sabie in mină și are, inde- 
pendent de voinţa lui, expresia de o 
seninătate opacă și mulțumită a traiu- 
lui funcţionăresc, nu poate să-și închi- 
puie ce înseamnă să trăieşti luptind. 
Cum va putea el să dea chip eroismului, 
să comunice sălii bucuria efortului? 
Şi doar toţi eroii lui Shakespeare sint 
luptători, toţi trăiesc în climatul aspru 
și nesigur al neîntreruptelor bătălii, 
Pregătirea fizică a interpretului nu 
poate să fie străină de studiile asupra 
moravurilor și civilizaţiei epocii, cul- 
tura unui actor nu poate fi pur teore- 
tică, lipsită de contact cu viaţa concretă 
posibilă a unei piese sau a alteia. 


++ £ 


Cu asta nu am încheiat dezbaterea 
problemelor legate de interpretarea 
contemporană a lui Shakespeare — nici 
nu am avut ambiția asta. Domeniul 
fiind atît de vast, studiul poate fi con- 
tinuat în foarte multe direcţii. Am în- 
cercat numai să atrag atenţia asupra 
cîtorva premise ale unor eventuale 
discuţii profesionale despre spectacolul 
shakespearean actual. Sintem la înce- 
putul unei epoci care revalorifică şi 
reevaluează opera lui Shakespeare, în- 
tr-un teatru nou care se construieşte 
sub ochii noștri şi cu ajutorul nostru, 
în fiecare zi, şi însuși faptul că ne 
vedem obligați să răspundem unor atit 
de complexe şi de importante probleme 
este mărturia imbucurătoare a elanului 
creator. 

